
Republicii Moldova

În conformitate cu art. 73 din Constituţia Republicii Moldova şi art. 47 din Regulamentul Parlamentului, se prezintă Parlamentului spre examinare, cu titlu de iniţiativă legislativă, proiectul de lege cu privire la modificarea şi completarea Legii nr. 1380-XIII din 20 noiembrie 1997 cu privire la tariful vamal. 
.

Anexă: 

1. Proiectul de lege.

2. Notă informativă.

Valeriu GUMA,

Deputat în Parlament

Proiect
PARLAMENTUL  REPUBLICII  MOLDOVA

Legea 
cu privire la modificarea şi completarea Legii nr. 1380-XIII din 20 noiembrie 1997 
cu privire la tariful vamal
Parlamentul adoptă prezenta lege organică.

Articol unic. - Legea nr.1380-XIII din 20 noiembrie 1997 cu privire la tariful vamal (republicată în Monitorul Oficial al Republicii Moldova, ediţie specială din 1 ianuarie 2007), cu modificările ulterioare, se modifică după cum urmează:
1) Articolul 7, alineatul (4), va avea următorul cuprins:

„(4) Declarantul, care nu este de acord cu decizia autorităţii vamale cu privire la determinarea valoarii în vamă a mărfii, este în drept s-o atace în instanţa de judecată, în modul stabilit de legislaţie”.  
2) Articolul 8,
alineatele (5), (6) şi (7) vor avea următorul cuprins:
„(5) Decizia autorităţii vamale cu privire la determinarea valorii în vamă a mărfii trebuie să conţină umătoarele:

- numărul şi data declaraţiei vamale, prezentată iniţial de declarant, care conţine valoarea în vamă a mărfii delarată de declarant, 

- motivele dezaprobării valorii în vamă a mărfii, declarate de declaran, 
- metoda aplicată de determinare a valorii în vamă a mărfii,  
- faptele, datele şi calculele, care au stat la baza determinării valorii în vamă a mărfii, 
- valoarea în vamă a mărfii, impozitele şi taxele recalculate, 
- semnătura şi ştampila colaboratorului vamal responsabil.   
(6) Autoritatea vamală este obligată să-i pună la dispoziţia declarantului decizia cu privire la determinarea valorii în vamă a mărfii nu mai tîrziu de 5 (cinci) zile calendaristice din ziua perfectării declaraţiei vamale de punere în circulaţie liberă a mărfii în cauză. 

(7) Declarantul nu poate fi sancţionat şi/sau penalizat nici într-un mod pentru contestarea actelor, acţiunilor sau inacţiunilor autorităţii vamale.”.     
se completează cu alineatul (8), cu următorul cuprins:

(8) Autoritatea vamală este obligată să restituie drepturile de import supraplătite de declarant în termen de 10 zile din ziua prezentării hotărîrii instanţei de judecată privind anularea deciziei cu privire la determinarea valorii în vamă a mărfii.
3) Articolul 17, alineatul (2) se exclude. 
Preşedintele Parlamentului
NOTĂ  INFORMATIVĂ
la proiectul legii  cu privire la modificarea şi completarea
 Legii nr. 1380-XIII din 20 noiembrie 1997 
cu privire la tariful vamal
Scopul prezentului proiect este de a îmbunătăţi cadrul legal existent, de a stabili nişte norme clare ce reglementează modul de determinare a valorii în vamă a mărfurilor, pentru a proteja drepturile şi interesele agenţilor economici ce impotră mărfuri.
În prezent, este răspîndită practica cînt autorităţile vamale majorează valoarea în vamă a mărfurilor impotate, fără a prezenta agenţilor economici careva explicaţii şi informaţii justificate. Agenţii economici, la rîndul lor, sînt impuşi să plăteasă impozitele şi taxele din valoarea majorată a mărfii, după ce pentru a afla motivele petru care valoarea în vamă a mărfii a fost majorată, sînt nevoiţi să se adreseze cu scrisori faţă de autoritatea vamală. 

Pe lîngă aceasta, pentru a contesta decizia autorităţii vamale, agenţii economici sînt obligaţi să se adreseze de la început Serviciului Vamal, în calitate de organ ierarhic superior, şi numai după aceasta în instanţa de judecată. Situaţia paradoxală constă într-aceea, că birourile vamale, care dispun determină valoarea în vamă a mărfii, în activitatea sa îndeplinesc indicaţiile Serviciului Vamal. Deci, Serviciul Vamal, în cazul contestării actelor birourilor vamale, nu le va anula nici într-un caz, din motivul că ultimile au executat indicaţiile primite de la organul ierarhic superior. 
Astfel, contestarea actelor birourilor vamale la Serviciul Vamal este una lipsită de sens, ce constituie o tergiversare a procedurii de soluţionare a cazului şi o limitare a accesului la justiţie. 

Prin prezentul priect este promovată ideea de a permite agenţilor economici să conteste actele birourilor vamale direct în instanţa de judecată, fără a purcede la proceduri lipsite de sens, menite să întindă timpul. 
De asemenea, autorităţile vamale vor fi obligate să-şi întocmească decizia de determinare a valorii în vamă într-un mod clar stabilit şi s-o pună la dispoziţia declarantului. Iar în cazul anulării deciziei de către instanţa de judecată – să restituie declarantului impozitele şi taxele supraplătite, în termenul stabilit.

Prezentul proiect va permite agenţilor economici să-şi valorifice drepturile şi interesele încălcate într-un termen mai scurt, la minimizarea prierderilor în urma indisponibilizării surselor financiare.

Valeriu GUMA,

Deputat în Parlament

